Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 1046/11/8807	Michalovce, 19.11.2013
EEČ : 2-66-406-2013

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.11.2013, spisová značka Pv 1046/11/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
    za prečin podvodu podľa § 221 ods. 1 Tr. zákona , ktorý mal byť spáchaný tým, že ako poberateľka dávky a  príspevkov v hmotnej núdzi, priznanej jej rozhodnutím Úradu práce, sociálnych vecí a rodiny XXXXX zo dňa 16. 06. 2008 č. 2008/11576/1 vo výške 2.920,-- Sk (96,92 €), ktorá jej bola viackrát upravovaná až na sumu 153,79 €, aj napriek náležitému poučeniu o povinnosti oznámiť tomuto orgánu štátnej správy všetky zmeny majetkových, osobných a rodinných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámila, že dňa 08.01.2011 uzavrela manželstvo s XXXXX, XXXXX ktorý od 12.04.2010 na základe riadnej pracovnej zmluvy pracuje v spoločnosti Yazaki Wiring Technologies Slovakia, s. r. o. XXXXX, v dôsledku čoho neoprávnene poberala dávku a príspevky v hmotnej núdzi v období od 01. 01. 2011 do 30. 04. 2011, čím spôsobila Úradu práce, sociálnych vecí a rodiny XXXXX škodu vo výške  580,47 €.

Uznesením prokurátora Okresnej prokuratúry XXXXX zo dňa 18.11.2013, spisová značka Pv 1046/11/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
    Uznesením prokurátora Okresnej prokuratúry v  Michalovciach sp. zn. Pv 1046/11 z  09. 02. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin podvodu podľa § 221 ods. 1 Tr. zákona proti obvinenej XXXXX, ktorý mal byť spáchaný tým, že ako poberateľka dávky a  príspevkov v hmotnej núdzi, priznanej jej rozhodnutím Úradu práce, sociálnych vecí a rodiny XXXXX zo dňa 16. 06. 2008 č. 2008/11576/1 vo výške 2.920,-- Sk (96,92 €), ktorá jej bola viackrát upravovaná až na sumu 153,79 €, aj napriek náležitému poučeniu o povinnosti oznámiť tomuto orgánu štátnej správy všetky zmeny majetkových, osobných a rodinných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámila, že dňa 08.01.2011 uzavrela manželstvo s XXXXX, XXXXX ktorý od 12.04.2010 na základe riadnej pracovnej zmluvy pracuje v spoločnosti Yazaki Wiring Technologies Slovakia, s. r. o. XXXXX, v dôsledku čoho neoprávnene poberala dávku a príspevky v hmotnej núdzi v období od 01. 01. 2011 do 30. 04. 2011, čím spôsobila Úradu práce, sociálnych vecí a rodiny XXXXX škodu vo výške  580,47 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 20 mesiacov. Toto rozhodnutie sa stalo právoplatným dňom 21. 02. 2012.

	Podľa § 216 ods. 3 Tr. poriadku bola obvinenej uložená povinnosť, aby v priebehu skúšobnej doby uhradila poškodenému Úradu práce, sociálnych vecí a rodiny XXXXX celú spôsobenú škodu mesačnými splátkami podľa uzavretej dohody zo dňa 30. 01. 2012.

Skúšobná doba pre podmienečné zastavenie trestného stíhania uplynula dňom  21. 10. 2013.

Po uplynutí skúšobnej doby bol vyžiadaný odpis z registra trestov a správy o povesti obvinenej, ako aj správa z Úradu práce, sociálnych vecí a rodiny XXXXX, či obvinená uhradila v priebehu skúšobnej doby spôsobenú škodu.  

 Bolo zistené, že obvinená v priebehu skúšobnej doby viedla riadny život, uhradila spôsobenú škodu, nedopustila sa žiadneho trestného činu ani priestupku, a teda vyhovela podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor